
1 - Lenn ha kompren 

Buhez ar skrivagner 

Elfennou istorel 

Lenn ar romant en e bezh 

2 - Selaou ha kompren 

Albert Marzin, paotr an hentou-houarn e Lannuon 

3 - Skrivan 

Bezan gouest da ziverran ar romant 

4 - Komz didroc'h 

Bezan gouest da ziverran ar romant 
Anavezout elfennou pennan buhez ar skrivagner 

5 - Komz / divizout 



Yezhadur/geriaoueg 

Geriaoueg ar romant 

Sevenadur, istor ha douaroniezh Breizh 

Emsavadeg ar Bonedou ruz 



> Lenn ha kompren 



] 



Argantael, gantAbeozen 



Ar skrivagner 

Fa rich Elies Abeozen 

Ur skrivagner brezhonek eo Fanch Elies (1896- 
1963), anavezetoc'h dre e anv-pluenn Abeozen. 
Ganet eo bet en Dre Nevez e Bro-Leon. Ur 
yezhoniour hag ill lennegour brezhonek eo bet, met 
sevel a reas ouzhpenn un nebeud oberennou 
lennegel (ur pezh-c'hoari, barzhonegou, danevellou 
ha romantou), yezhadur ar brezhoneg krenn, istor al 
lennegezh vrezhonek, dastumadou, ha labourat a 
reas ivez war ar c'hembraeg. Troet en deus ar 
Mabinogion (ar Mabinogi e brezhoneg). 

E vuhez 

Mont a reas da skol ar Frered da Landivizio. Pa 
oa en e sonj mont da veleg ez eas da gloerdi Kemper eiis 1907 da 1914. 
Kaset da soudard e voe gloazet gant ar gazou ha tapout a reas ur yec'hed fall 
diwarno. Goude ar brezel ez eas da Bariz evit tapout un aotreegezh. Kelenner 
e voe e Dinan ha Sant-Brieg a-raok mont da Roazhon da gelenn el lise ha da 
studian er skol-veur war ar memes tro. 




Evit kompren gwelloc'h, a-raok lenn ar romant 



Brezel Spagn (anvet ivez Brezel-diabarzh Spagn pe a-wechou Dispac'h 

Spagn) a voe ur brezel-diabarzh e Spagn pa emsavas ar vroadelourien hag 
an tu dehou e Spagn, harpet gant un darn eus an arme, a-enep 
gouarnamant an Eil Republik Spagnol, a oa skoret gant an tu kleiz ha 
gouarnamantou emren Galiza, Euskadi, ha Katalonia. Kregin a reas d'ar 17 
a viz Gouere 1936 hag echuin a reas d'ar 1an a viz Ebrel 1939. Trec'h e voe 
ar vroadelourien, ha neuze e krogas diktatouriezh ar jeneral Francisco 
Franco a chomas e penn Spagn betek e varv e 1975. 

Darvoud istorel pennan an 20vet kantved e Spagn eo Brezel-diabarzh 
Spagn, gantan e voe gwashaet an enebiezhiou kevredigezhel politikel, 
ekonomikel, sevenadurel) a oa e Spagn abaoe meur a vloaz. 

Talbenn ar Bobl (pe Front Populaire, e galleg) a oa ur gouarnamant gant 
strolladou an tu-kleiz kevredet : SFIO, PCF hag ar Strollad radikal-sokialour, 
a c'houarnas Bro-C'hall etre 1936 ha 1938. 



Goude votadegou miz Ebrel ha miz Mae 1936 e teuas an trec'h gant 
Talbenn ar bobl. Dont a reas SFIO da vezan an hini kentan eus strolladou 
politikel Bro-C'hall. Koll a reas ar radikaled kalz ill lodenn eus o dilennerien 
tra ma c'houneze ar gomunourien kalz mouezhiou. D'ar 6 a viz Mezheven 
ec'h aozas Leon Blum ur gouarnamant a gemeras perzh ennan ar 
sokialourien hag ar radikaled. A-du e voe ar gomunourien evit harpah ar 
gouarnamant nevez met nac'h a rejont e vije dibabet maodierned en o 
zouez. 

Kerkent hag embannet trec'h Talbenn ar bobl e savas, eus o fennou o- 
unan, dre-holl er vro, ur bern micherourien evit dilezel o labour. War-dro 
daou vilion a harzerien-labour a zalc'has o labouradegou dindan o beli. Alies 
a-walc'h e veze graet en un aergelc'h laouen. Echuih a reas an emzivizou 
renet gant Leon Blum etre ar batromelezh hag ar sindikadou gant emgleviou 
Matignon sinet e-kreiz an noz etre ar 7 hag an 8 a viz Even. Kresket e oa ar 
goprou hag asantin a reas an implijourien anavezout ar sindikadou. Da 
c'houde e voe votet lezennou sokial: pemzektez a ehan-labour gopret, ar 
sizhunvezh a zaou-ugent eurvezh labour, hag emgleviou-micher. 



> Lenn ha kompren 
> Lenn rakskrid ar romant hag adskrivan amari dindan elfennou an tri 
ahel pouezusan a gaver ennan. 



ahell 




ahel 2 




ahel 3 





Pennad 1, p 11-13 

Pelec'h e krog an istor? Peseurt aergelc'h a zo el lec'h-se? 



Pe anv eo an tudennou pennan a zo kinniget er pennad? 



Peseurt chenchamant a zo bet a-fet politikerezh hervez Lena? 



Peseurt kanaouenn a zo kanet gant an dud e-pad ar gouel, hag eus piv ez 
eus kaoz enni? 



Geriou da zisplegan 



nopal (11): 
dichipot (12) : 
drant(13) : 



> Marsel gozh : Marcel Cachin (1869-1958) a oa ur politikour gall a-orin 
breizhat. Kemer a reas perzh e krouidigezh ar Strollad Komunour Gall e 
1920. 



Pennad 2, p 14-16 

E petra e sonj Lena pa lenn ar pezh a c'hoarvez e Spagn? 



Petra eo labour Lena? Petra eo labour Lan? 



Penaos eo emzalc'h Lan? 



Petra a zivizont ober e dibenn ar pennad? 



Geriou da zisplegan 



yev (14) : 

tourtet, verb tourtan (16) 

farouell(16) : 



Pennad 3, p 17-22 

E peseurt miz e krog ar pennad? 

Petra eo an darvoud a laka Alan da vezan trist? 

Perak ez eo aet kuit Alan diouzh Breizh? Piv eo an dud en deus laosket eno? 

Piv eo an hini a zo karet gant Alan breman? 

Petra eo ar c'helou a-bouez pajenn 22? 

Abalamour da betra e kav da Lan e vo a-bouez an Diskouezadeg? 



Geriou da zisplegan 



hinon (17) : 
pellenn (17) : 
livrin (17) : 
hepmuiken (18) 



kellidan (19) 

rendael (20) 
digerse (21) 



WAR SAO 

> Ar gelaouenn viziek a zo kaoz anezhi p 
22aoaWarSaohezitl. 
Golo War Sao niverenn 4, miz Here-miz Du 1937. 
Dindan an titl e tenner : «Organe central des 
Bretons emancipes de la region parisienne. 
Contre le fascisme oppresseur des individus et 
des peuples, dressons le Front populaire breton.» 



> An Diskouezadeg a zo kaoz anezhi p 22 
eo Diskouezadeg etrebroadel 1937, aozet e Pariz. Enni e voe diskouezet Ti 
Breizh, ur raktres ma kemeras perzh izili ar Seizh Breur ennan. Ar Seizh 
Breur a oa anv ur strollad arzourien : sonaozourien, livourien, kizellerien, 
arkitektourien... 



Pennad 4 

Gant peseurt elfenn e komprener ez eo entanet Lan gant ar gomunouriezh? 

Pegeit zo emaint o chom er memes kambr? 

Abalamour da beseurt darvoud o deus divizet hen ober? 

Petra a sonj Lan diwar-benn Breizh pa lenn e levr? 

Peseurt diforc'h a zo etre ar pezh a lenn ha stad an traou e Breizh? 

Petra a sonj dezhan diwar-benn dileuridi Montroulez? 



> Pajenn 26-32, flash-back : buhez Lan eo a zo kontet. Kaoz a zo eus ar 
Brezel-bed kentan, eus Marc Sangnier (1873-1950, kristen-araokour ha 
politikour gall eus an tu-kleiz). Kavout a ra Lan labour en ti-gar 
Montparnasse goude e vloavezh soudard kaset nepell diouzh Pariz. C'hoant 
dimezin a zeu dezhan hag e 1927 e ya da dremen e vakansou e Goulc'hen 
(Bro Leon), ma kej gant Renea Voulc'h, ul Leonadez 19 vloaz dezhi. Distrein 
a ra Lan da Bariz. Bloaz goude o c'hejadenn gentan e timezjont ha bloaz 
goude c'hoazh e voent euredet. War fallaat e ya an traou a-fet armerzh, e 
miz Ebrel 1930 e voe ganet o merc'h, Soazig hec'h anv. Muioc'h-mui ez eo 
desachet Lan gant ar menoziou komunour. En hanv 1931 e sav bec'h etre 
Lan ha tad Renea, ha klanv eo ar bugel. Pellaat a ra Lan diouzh ar peurrest 
eus ar familh betek ma ne chomfe ket mui liamm ebet etrezo. 



Pajenn 33 

Petra vo anv bugel Lan ha Lena? 



Geriou da zisplegan 



souchet (23) : 
endeo (25) : 



tailhanter (25) 
dic'hlann (26) 



Pennad 5, p 34-44 

Penaos e ouezer eiis pelec'h e teii Lena? 

Pet bugel a zo bet er gamilh en noil? 

Da be oad e oa degouezhet Lena e Pariz? 

Ha laouen eo Lan gant an anv dibabet gant Lena? Displeg da respont gant 
elfennou a zo en destenn. 



> Perak ez eus kaoz e Nevenoe p 36? 

Peogwir e oa Argantael anv e wreg. Nevenoe (war-dro 800-7 a viz 
Meurzh 851) a voe dug Breizh etre 845 ha 851 , goude bezah bet trec'h war 
arme Karl Voal en Emgann Ballon e 845. Graet e vez Tad ar Vro anezhah, 
rak gantah eo e voe diazezet Breizh unvan ha dizalc'h. 



Petra a adkavont e ti Salaun? 

Ha sonjal a ra da Lan e c'hallfent distrein da Vreizh? Perak? 

Kejan a reont gant ur c'houblad Bretoned all. Pe anv eo an daou zen-se? 

Penaos eo kinniget ar pevar den gant Lan? 

Petra en deus Herri da gontan : pelec'h eo bet, ha petra en deus gwelet eno? 



Petra a sonj Lan diwar-benn stad ar bed d'ar mare-se? 



Gant peseurt elfennou e c'haller diskouez e seblant poellekoc'h Herri evit 
Lan? 



Peseurt film a welont er sinema? Peseurt liamm a zo graet gant ar skrivagner 
etre ar film-se ha Breizh? 



Geriou da zisplegan 



kroazlez (34) : 
tor (35) : 
azaouez (35) : 
esmae (35) : 
jakedenn (36) : 
mousklennig (36) : 



skarnilah (37) 
bividik (37) : 
damant (40) : 
dinoaz (41) : 
alfo (42) : 
plaouiah (43) : 



Pennad 6, p 45-49 

Oc'h ober petra emah Lena? Ha klotah a ra an dra-se gant menoziou 
araokour ar c'houblad? 

Petra a c'hoarvezo d'ar Meurzh goude, ha petra a sohj Lan diwar-benn an 
darvoud-se? 

Petra a sohj Lan diwar-benn an dazont? 

Penaos e c'haller kompren frazenn ziwezhah ar pennad? 



Geriou da zisplegan 



fastet, verb fastah (47) 



en em dourtal (47) 



dichati (48) 



kellidet, verb kellidan (49) 



kerc'henn (49) 



Pennad 7, p 50-59 

Gant peseurt darvoud e krog ar pennad? 

Peseurt tud a zo e penn an dibunadeg, ha peseurt ton a ganont? 
Penaos e tro an dibunadeg? 



Petra he deus Anna da gontan da Lan? 



E pe stad eman Lena? 



> Kroaziou-tan, p 50 

Strollad tud bet o vrezelin e 1914-18, broadelour gall. Bet divodet e 
1936 diwar goulenn ar gouarnamant, deuet da vezan Strollad sokial gall (tu- 
dehou broadelour gall). 



Geriou da zisplegan 



engroez (50) : 
leurger (50) : 
kurust(ed) (51) : 
sutadenn(ou) (51) : 
bokou (52) : 
potin (52) : 



dizamant (52) : 
aspled (53) : 
horellan (53) : 
lugudus (54) : 
morvitellet (56) 
skleur (57) : 



sklintin (57) 



kellidan (57) 



Tudennou pennan ar romant, o menoziou ha Breizh 



Lavaret hon eus e oa Argantael anv gwreg Nevenoe. Titl ar romant eo 
ivez, padal e c'haller merzout n'eo ket an dudenn bouezusan a zo 
ennan, hag ouzhpenn e varv e kof he mamm, a-raok genel. Ne gaver 
ket kalz meneg anezhi er romant : «aon am eus d'ober droug d'an hini vihan» 
(22). Ouzhpenn da se e seblant bezan evel un elfenn a laka Lan diaes, pa oar 
an anv bet dibabet gant Lena : «hanter diwar fent, hanter dic'hoarzh : un dra 
risklus-bras kelennadurezh an istor» (36). Ne zispleg ket ar skrivagner perak 
ez eo «risklus». N'eus displegadenn ebet evit a sell ouzh dibab an anv gant 
Lena. Degemeret eo Argantael gant he zud evel un darvoud a denn d'o buhez 
prevez, hag en ur mod n'eus ket anezhi er romant : ezvezant eo Argantael 
evel m'eo ezvezant Breizh mod pe vod. 



Gwelout a reer er romant ez eo Lan un den kendrec'het gant e venoziou 
komunour : mont a ra da emvodou, lenn a ra ul levr gant Stalin, kemer perzh a 
ra en un diskeladeg (23, 31, 50). Pa oa an anv Argantael un dave da istor 
Breizh, ha d'ar stourm ha d'an trec'h evit dieubin Breizh e seblant pell Lan ha 
Lena diouzh menoziou evel-se. Emsavadeg ar Bonedou Ruz eo an elfenn 
nemeti eus istor Breizh meneget ganto (13, 14). Un arouez e c'hall bezan : 
koll e voe ar Vretoned. Forzh penaos e seblant ar c'houblad yaouank kaout 
c'hoant da bellaat diouzh Breizh a zo gwelet ganto evel ur vro mod kozh (38). 
Breizh folklorel eo a blij dezho (dansou : 12, boued : 37) ha n'eo ket gouest 
Lan da welout Breizh evel ur vro unvan a-fet yezh (39) : katalog ar peder 
rannyezh eo a ginnig deomp. Sed ne glot ket gant e venoziou (24), 
koulskoude ez eus bet Bretoned ha na oant ket brezhonegerien hag a zeskas 
ar yezh. 

Pellaat diouzh o bro-orin a dalvez kement ha pellaat/disonjal e c'hallfent 
ober un dra bennak eviti, ha Lan a seblant dedennetoc'h gant stourmou 
poblou all : Euskariz, Iwerzhoniz ha Kataloniz (14, 39, 43) pe gant hini an dud 
vunut (26-32) rak klotan gwelloc'h a reont gant e venoziou. Evit a sell ouzh 
perzh ar merc'hed er gevredigezh ne seblant ket ken araokour ha se avat : al 
labour-ti hag ar gwriat a zo fiziet e Lena, gwelloc'h e vefe dezhan he chomfe- 
hi hep mont d'ar vanifestadeg (34, 46). Er fin e vo koll forzh penaos : ne voe 
ket trec'h Iwerzhoniz penn-da-benn, ha flastret e voe Republikaned Spagn 
gant an tu-dehou. 



> Sealou ha kompren 



] 



Albert Marzin 



(4, Treger-Gouelou : 40 '18-42 '40) 



Selaou ha leunian ar frazennou 



Albert Marzin : Bep a beure e veze «reunion de cellule», a raemp 

ba'r , veze reunion. 'Oamp ket kalz, nan, 'oamp ket kalz ! 



P.Y Marzin : Dre guzh un tamm, kwa. 



Ya, pa c'hallemp 



unan bennaket eus hon zu, met start e oa, start, 



ya. Hag ur wech all, 'm eus sonj, e oa «les Croix de Feu», Colonel de la 
Rocque, a oa deuet d'ober reunion aman ba' Plouared, kar dre (?) Plouared 
d'ar c'houlz-se a oa «d'extreme droite» kwa, ha meump desidet d'ober... da 

enep La Rocque. Ha oa bet reunion aman ba'r «Salle des 

fetes» hag e oamp savet , toud cheminoed e oamp deuet 



da... 

Frangois le Normant : Se oa ar 

ar batimantou konverzh hag ar_ 



oa ur «c'hrise» abomibabl, tout 



, n'hellent ket navigan, oa ket ken. 

Me 'm eus anavezet, pe gwelet, pemp «capitaines au long cours» 'terrin mein 
aman ba'r vengleuz. 



KaB : An dra-se' oa e-pad ar bloavezhiou 



- Oa ket ken, oa ket navigasion ken, «dutout» ebet, gwashoc'h evit eo bet... 
'doug ar bloavezhiou aze, ha 'n doa desidet un tonton din d'antreal ba'r 
«Marine nationale». Ha 'm boa roet konkour «Maistrance», hag aze 'm boa 
gwelet. Paseet Maistrance oan bet ambarket, ha tremenet «quartier ma?tre», 
ha goude «second ma?tre», hag evel-se, evel-se kwa... 



Albert Marzin : Ha 'pad ar reunion neuze 'veze an 

«lnternationale» 'vit ober «les frais de route». 

KaB : setu 'peus desket an «lnternationale» e neuze? 

- Ya met 'm eus... 

KaB : Peus ket c'hoant da ganan ur frapad eus an dra-se? 

« tud daonet eus an » ... ha goude. . . 



> Sevenadur, istor ha douaroniezh Breizh 



] 



Emsavadeg ar Bonedou ruz 



Emsavadeg ar Bonedou ruz a oa un 
emsavadeg pobl c'hoarvezet e Breizh e 
1 675 ha kastizet garv gant gouarnamant 
ar Roue Loeiz XIV. 

Digejan a ra an istourourien daou varead : 
- Unan kentan, c'hoarvezet e keriou bras reter 
ar vro, Roazhon dreist-holl, ha Naoned, e miz 
Ebrel 1675 hag anvet Emsavadeg ar Paper 
timbr, dre ma oa savet a-enep da daosou 
berniet war an dud, en o zouez ar paper timbr 
lakaet da ret evit ober aktaou. 




Kartenn 
ma weler 
ar parreziod 
ma c'hoarvezas 
an emsavadeg 



- E Breizh-lzel e voe reuz er maeziou, gant kouerien, hag anvet eo 
Emsavadeg ar Bonedou ruz, dre ma veze gwisket ar beizanted gant bonedou 
ruz (pe glas, kement-se a oa hervez al lec'hiou). E Kernev hag e Treger dreist- 
holl e voe freuz ha reuz, e miz Gouere hag Eost. Reuz a savas er memes 
mare e keriou zo evel Dinan, Gwened ha Roazhon. 



Abegou an emsavadegou 

War greskin ez a atav an tailhou lakaet 
war-sav gant ar galloud kreiz, ar Roue Loeiz 
XIV adalek 1670. Koulz an noblans hag ar bobl 
a oa paket en afer-se. Pa voe aozet «ur paper 
timbr ispisial evit an aktaou gwirian ha justis» 
ha gwiriou nevez war ar meilhou, ar goredou, 
hag ur bern traou all c'hoazh, e klaskas Stadou 
Breizh adprenan Edidou ar Roue en eskemm 
d'an hanter muioc'h eget o zalvoudegezh. Darn 
hepken a voe dilezet. Bloaz war-lerc'h e voe 
adsavet an edidou-se hep goulenn nag ali nag 
aotre Stadou Breizh. 




Chapel Lambour (Pont-'n- 

Abad), di ben net da vare an 

emsavadeg 



Sevel a reas emsavidi all a-enep an noblans hag an uhelidi, an taosou, 
ar gwiriou-dreist. Goulenn a raent ivez difenn frankiz Breizh. Plantet e voe tan 
ganto e maneriou hag e kastelliou 'zo, ha devet diellou. 

Bilans 



Diaes eo gouzout bilans an emsavadeg e Breizh : goulennet e voe gant 
roue Bro-C'hall e vefe distrujet an holl ziellou justis a denne d'an emsavadeg. 
Er Vro-vigoudenn e voe distrujet kloc'hdiou 6 chapel. E Kombrid e voe 



krouget 14 kouer ouzh ur wezenn derv. D'an 12 a viz Du en em gavas an dug 
de Chaulnes e Roazhon gant un armead a 6 000 soudard, ha lakaet e voe 
Breizh a-bezh da c'houzahv aloubidigezh un arme 20 000 soudard enni en 
noil. D'ar 5 a viz C'hwevrer 1676 e voe embannet an distaoliadeg gant Loeiz 
14, war-bouez 150 den eus Breizh-lzel. En noil e sohjer e voe etre 15 000 ha 
30 000 Breton a gemeras perzh en emsavadeg. 



Gwerz ar Balp gant Kerlann 




Gwechall, dindan aotrou ha roue 
Gwaskerien o terc'hel ar vazh, 
Bretoned en un taol a savas, 
O kanah, 'n ur vont d'ar re vras : 

Bec'h de'i, paotred, deomp 'ta de'i 
War-sav ! War-sav ! 
Ar Balp 'n hor penn 'oar kas ane'i ! 
Ni 'ouezo skein ! 



Ar Balp 'voe lazhet! Marvet eo, 
Siwazh 'vidomp holl ! 
Ar Balp 'n hor penn ma ve bet bev, 
Ni 'oa mestr de'o ! 

IV 

Pell 'zo e oamp-ni diskaret, 

Re bell eo bet pleget hor c'hein ! 

Met breman a-enep d'ar bed brein, 

Skouer vat ar Balp kozh eo hor blein 



Bourc'hizien, lakizien ar roue, 
O welet peizanted o tont, 
Dirak an dud vunut ken dispont 
An Aotrou a gren gant ar spont ! 

Bec'h de'i, paotred, deomp 'ta de'i 
War-sav ! War-sav ! 
Ar Balp 'n hor penn 'oar kas ane'i ! 
Ni 'ouezo skein ! 



Da zorn em dorn, kamalad kaezh, 
War-sav ! War-sav ! 
Koueriaded, micherourien gaezh ! 
Hor mistri 'maez ! 

V 

Skuizh omp aet, bepred o labourat, 
O poanian noz-deiz 'vit reou all ! 
Trawalc'h ! Ni 'zo tud, n'omp ket 
chatal : 
Diskaromp ar waskerien fall ! 



Bourc'hizien, aotrounez ar roue, 
'Oa bet darbet dezho kaout lamm, 
Met, alias ! Ar Balp dre un taol kamm 
'Voe lazhet ha kollet e oamp ! 



Bec'h de'i, paotred, deomp 'ta de'i 
War-sav ! War-sav ! 
Ar Balp 'n hor penn 'oar kas ane'i ! 
Ni 'ouezo skein ! 



